open-index/open-wikipedia-markdown huggingface dataset:
Ciénaga de Zapata

D**'Ciénaga de Zapata** ass e bedeitend ekologescht Fiichtgebitt op Kuba, an der Provënz Matanzas an erstreckt sech iwwer déi ganz Hallefinsel Zapata.

Si ass vu Flëss a Lagunen duerchzunn a bitt mat senger Mangrovebëscher, rare Waasservullen a -planzen en ideale Liewensraum.

Den Ufank vun dësem Gebitt ass *La Boca* an der *Laguna del Tesoro*.

Un der Südküst läit d*'Bahía de Cochinos* (Schwéngsbucht) mat der Playa Larga. Südlech dovu läit d'Playa Girón.

Do sinn am Joer 1961 Exilkubaner, déi vun den USA ënnerstëtzt goufen, gelant, well si gemengt haten, Kuba wéilt sech mat hirer Hëllef vum Kommunismus befreie loossen. Un dëser Schwéngsbuchtinvasioun op Kuba, déi schif gaangen ass, erënnert de *Museo de la Intervención* an 48 Monumenter déi fir déi Gefalen opgeriicht goufen.
Cesc Fàbregas

De **Francesc „Cesc“ Fàbregas Soler**, gebuer de 4. Mee 1987 zu Arenys de Mar a Katalounien a Spuenien, ass e spuenesche Foussballspiller.

Hie spillt zanter Mëtt 2003 fir den FC Arsenal am Mëttelfeld.

## Seng Karriär
Säin Debut hat hie bei der U17 WM mat Spuenien am Joer 2003, wou hien iwwerzeegt hat. Den FC Arsenal huet hien doropshi vum FC Barcelona kaaft an him e professionelle Kontrakt ginn. Dëse leeft bis 2011. Hien ass dee jéngste Spiller dee jee bei Arsenal gespillt huet.

Den 1. Mäerz 2006 huet hien am Spill géint déi ivoresch Foussballnationalekipp (3:2) säin Debut fir déi spuenesch Foussballnationalekipp ginn.

Hie gouf vum Luis Aragonés selektionéiert fir bei der Foussball-Weltmeeschterschaft 2006 matzespillen.

## Kuckt och
* Foussball-Weltmeeschterschaft 2006/Spuenien

## Um Spaweck

* Flickr
Foussball-Weltmeeschterschaft 2006/Saudi-Arabien

Déi saudi-arabesch Foussballnationalekipp bei der Foussball-Weltmeeschterschaft 2006 an Däitschland:

## Qualifikatioun
### Zweet Ronn

### Drëtt Ronn

## Ekipp

## Spiller
### Virronn
*  Tunesien -  2:2 (1:0)
*  -  Ukrain 0:4 (0:2)
*  -  Spuenien 0:1 (0:1)

## Kuckt och
* Foussball-Weltmeeschterschaft 2006/Grupp H
Kaká

De **Kaká**, eigentlech *Ricardo Izecson dos Santos Leite* gebuer den 22. Abrëll 1982 zu Brasília, Brasilien, ass e fréiere brasilianesche Foussballspiller.

## Säi Liewen
De Kaká ass den eelste Jong vum Rodrigo Izecson Dos Santos Leite. Hien ass den 23. Dezember 2005 mat der Caroline Celico an enger evangeelescher Kierch zu Sao Paulo bestuet ginn.

## Seng Karriär
Am Alter vun 19 Joer (2001) huet dem Kaká seng Karriär beim FC São Paulo ugefaangen, wou hie wärend zwou Saisone bei 49 Spiller 22 Goler geschoss huet. 
Hien huet 2003 bei den AC Mailand gewiesselt. Dëse Wiessel huet 8,5 Milliounen Euro kascht. Hien huet an den nächsten 30 Spiller 10 Goler geschoss a krut sou seng Plaz hanner dem Andriy Shevchenko.
Hien huet mam AC Mailand déi zweet Plaz an der Serie A, zweemol déi 2. Plaz an der UEFA Champions League an déi éischt Plaz am Europäesche Supercup gewonnen.

Am Summer 2009 waren e puer Foussballklibb um Kaká intresséiert. Manchester City war bereet bis zu 130 Mio. Euro un den AC Mailand ze bezuelen. Schlussendlech ass e fir 65 Mio. Euro bei Real Madrid gewiesselt.

Am Summer 2013 ass hien zeréck op den AC Mailand gewieselt.
An der Partie géint Atalanta Bergamo, de 6. Januar 2014 huet hie säin 100. Gol fir d'Rossonerie geschoss.

Am Summer 2014 ass den Izceson vun Orlando City SC aus der US-amerikanescher MLS, kaaft ginn.
Hie gouf dunn direkt zeréck a seng Heemecht, op São Paulo, geléint bis Januar 2015.

Am Dezember 2017 huet de Kaká d'Enn vun senger Fousballcarrière bekannt ginn.

De Kaká huet mat der brasilianescher Foussballnationalekipp un der Foussball-Weltmeeschterschaft 2002,dem Konfederatiouns-Pokal 2005 an der Foussball-Weltmeeschterschaft 2006 deelgeholl.

Hie war a senger Glanzzäit ee vun de beschte brasilianesche Foussballspiller.

## Kuckt och
* Foussball-Weltmeeschterschaft 2006/Brasilien

## Um Spaweck
Yasunari Kawabata

De **Yasunari Kawabata** (川端 康成 *Kawabata Yasunari*), gebuer de 14. Juni 1899, a gestuerwen de 16. Abrëll, 1972, war e japanesche Schrëftsteller, deen 1968 mam Literaturnobelpräis ausgezeechent gouf.

## Säi Liewen
De Kawabata kënnt zu Osaka op d'Welt an am Alter vun zwee Joer verléiert hie seng Elteren. Duerno kënnt e bei sengem Papp seng Famill, mä seng Groussmamm a säi Grousspapp stierwe wéi de Yasunari siwe respektiv véierzéng Joer al ass. 
Als Bouf wollt hie Moler ginn, mä well schonn zu Lycéeszäite Kuerzgeschichte vun him publizéiert gi waren, huet hie sech fir d'Literatur decidéiert.

Hie studéiert op der renomméierter Tokyo Universitéit a mécht do säin Ofschloss 1924.
Zesumme mam Riichi Yokomitsu grënnt hien eng literaresch Zeitung *Bungei Jidai* (*Déi kënschtleresch Zäit*). Hien huet zesumme mam Yokomitsu eng nei Zort Literatur promouvéiert an dës mat dem Term "Shinkankakuha" bezeechent. Domat wollten déi zwéin Auteuren nei Impressiounen, nei Sensatiounen an der Literatur schafen.

Nieft senger Aarbecht als Schrëftsteller huet de Kawabata och als Journalist geschafft, ënner anerem fir d'Zeitung *[[Mainichi Shimbun]]* zu Osaka an zu Tokyo.

De Kawabata huet kuerz no sengem Universitéitsofschloss mat senge Kuerzgeschichten op sech opmierksam gemaach an et war *[[Izu no odoriko]]* (192)), mat där him den Duerchbroch gelongen ass.

Säin éischte Roman war *[[Yukiguni]]*, deen tëscht 1935 an 1937 publizéiert gouf. Och nom Zweete Weltkrich huet hien zu den erfollegräichen Auteuren a senger Heemecht gehéiert, mat Wierker wéi *[[Senbazuru]]*, *[[Yama no Oto]]*, *[[Nemureru bijo]]*, *[[Utsukushisa to Kanashimi to]]*, a *[[Koto]]*.

Hie selwer huet *[[Meijin]]* (1951) als säi bescht Wierk consideréiert.

1968 gëtt de Kawabata als éischte Japaner mat dem Nobelpräis ausgezeechent, dat fir déi dräi Bicher *Yukiguni*, *Koto* an *Senbazuru*.

Hien huet sech 1972 ëmbruecht.

## Wierker (Auswiel)

## Kuckt och
Lëscht vun de Laureate vum Nobelpräis fir Literatur 
## Um Spaweck
* Hanami Web - Kawabata Yasunari (op Englesch)
* Nobelpräis (op Däitsch)
* Nobelpräis (op Englesch)
Lofoten

D**'Lofote** sinn eng Inselgrupp laanscht d'Nordküst vun Norwegen.

## Geographie

D'Lofote leien eppes 100 bis 300&nbsp;km nërdlech vum Polarkrees am Atlantik, a sinn duerch de Vestfjord vum Festland getrennt. D'Inselgrupp läit domat tëscht dem 67. und 68. Breedegrad. Déi wichtegst Insele sinn duerch Brécken oder Tunnelle matenee verbonnen.

Politesch gehéieren d'Lofoten zur Fylke (Provënz) Nordland. D'Haaptuertschaft ass *[[Svolvær]]* op Austvågøy. Zu de Lofote gehéieren d'Gemenge Vågan, Vestvågøy, Flakstad, Moskenes, Værøy a Røst.

D'Lofoten hunn zirka 27.000 Awunner, déi op enger Fläch vun 1.227&nbsp;km² liewen.
Nërdlech an ëstlech läit eng weider Inselgrupp, d'Vesterålen.

## Geschicht

Zanter zirka 6000 Jore wunne Mënschen op de Lofoten. Deemools hunn se vum Fëschfank a vun der Juegd gelieft. An der Wikingerzäit gouf et puer Siidlunge mat sougenannten *Häuptlingshäff*. Eng Nobildung ass zu Borg nees opgebaut ginn.
Am 14. Joerhonnert haten d'Händler vu Bergen de Fëschhandel an der Hand.
D'Landschaft war wärend Joerhonnerten wéineg bewuess, an et goufen net vill Beem, well d'Leit d'Bëscher ofgeholzt hunn, fir Haiser a Schëffer ze bauen. Haaptsächlesch d'Ostsäit vun den Inselen ass besidelt, well do de Wand an d'Welle sech net sou staark bemierkbar maachen - d'Bierger, déi op Plaze méi wéi 1.200 m héich sinn, hunn e Charakter wéi an den Alpen a schwächen den Afloss vum raue Wieder of.

## Wirtschaft a Verkéier

D'Haaptakommes vun den Awunner ass nieft dem Tourismus de Fëschfank an déi domat verbonnen Industrie. De Fëschfank op de Lofoten, deen all Joer Honnerte vun klenge Booter mobiliséiert, gëtt tëscht Mëtt Januar a Mëtt Abrëll gemaach. De gefangenen Dorsch gëtt zu Klippfësch oder Stackfësch (*Tørrfisk*) verschafft an ass haaptsächlech fir den Export bestëmmt.

D'Europastrooss E10 fänkt zu Å i Lofoten un a verléisst no 170&nbsp;km d'Lofoten zu Fiskebøl. Bus gëtt et op de Vesterålen, mat Uschloss un d'Bunn zu Bodø.

D'Schëffer vun den Hurtigruten halen op de Lofoten zu Stamsund an zu Svolvær. Vu Svolvær no Skutvik fiert eng Autofär.

Et gëtt dräi Fluchhäfen op de Lofoten, bei Svolvær, Leknes an op der Insel Røst.

## Kuckt och
* Svolvær

## Um Spaweck

* http://www.lofoten-online.de
* http://www.digermulen.de
* Fotogalerie 'Lofoten' auf M. Klüber Fotografie
* http://www.reiseimpressionen.at/index.php?id=52
Un der Atert

***Un der Atert*** ass e lëtzebuergescht Lidd mat engem Text vum Jean-Pierre Welter op d'Weis vun *[[Oh My Darling, Clementine]]*, enger amerikanescher Western-Ballad.

## Ëm wat et am Lidd geet
De Bauer *Péitche Lauer* a seng Duechter *Josefin* vu Réiden op der Atert hu vill Zodi mateneen, an de *Péitche* wollt sech scho méi laang vum *Josefin* trennen.

Wéi dunn d**Josefin'' enges Daags um Bord vun der [[Atert (Baach)|Atert]] ausgerëtscht an an d'Waasser gefall ass, léisst de ''Péitchen'' et an der Baach, mat der Ausried datt hien d'Waasser scheit (net schwamme kann).

==Historique==
''Oh My Darling, Clementine'' ass 1884 an Amerika entstanen, dat warscheinlech op der Basis vun engem Lidd vun 1864.

De lëtzebuergeschen Text vum Lidd ass 1945 zu Réiden op der Atert entstanen. De Jempi Welter huet sech gär do bei senger Famill opgehalen, ass dacks laanscht d'Atert spadséiere gaangen, an huet sech gär do an der lëschteger Gesellschaft vun de Caféen opgehalen.

Am [[Zweete Weltkrich]], Enn 1944, huet de Welter an engem Café zu Réiden op der Atert en amerikaneschen [[Offizéier]] kennegeléiert, deen him enges owes d'Lidd ''Darling Clementine'' virgesongen huet.

Gläich drop, ufanks 1945 huet de Jempi Welter op déi Melodie en Text op Lëtzebuergesch geschriwwen. Aus dem ''Clementine'' gouf d**Josefin*, den anonymmen amerikanesche [[Gold]]griewer gouf de Bauer *Péitche Lauer*, an aus dem [[Sacramento River]] gouf d'Atert.

== Text ==
Un der Atert, no beim Waasser,<br>
wou déi grousseg Pëpple stinn,<br>
wunnt de Bauer Péitche Lauer<br>
a säi Meedchen d'Josefin.

[[Refrain]]:<br>
O meng Modi, wat e Stodi,<br>
voller Zodi Josefin,<br>
ech gesinn dech, nach e wéineg<br>
an da ginn ech Josefin.

Hie war empeg, hat war dëmpeg,<br>
sou eng Nuddelsdampmaschinn.<br>
Hien hat der néng a sengen Händschen,<br>
duerfir zéng hat d'Josefin.

Refrain.

Eemol goung et, eemol stoung et,<br>
bei der Baach eist Josefin.<br>
An du rëtscht et an du glëtscht et,<br>
flups an d'Baach, eist Josefin.

Refrain.

Et huet getuddelt, et huet gespruddelt,<br>
an der Baach eist Josefin.<br>
Well ech awer d'Waasser scheien,<br>
loossen ech leien, d'Josefin.

Refrain.

==Literatur==
* [[Actioun Lëtzebuergesch]] a.s.b.l., 2002. *Eiser Lidder fir mat ze sangen a mat ze spillen*. Dréckerei Saint-Paul, 199 S. (S. 126). ISBN 2-87989-015-4
* [[Jean Nehrenahusen|Nehrenhausen, J.]], 2011. *Kurze Notiz zum Lied "Un der Atert, no beim Waasser..."''. nos cahiers 3/4: 317-318.
We' meng Mamm nach huet gesponnen

***We' meng Mamm nach huet gesponnen*** (haiteg Schreifweis: *Wéi meng Mamm nach huet gesponnen*) ass e lëtzebuergescht Lidd aus dem 19. Joerhonnert. D'Wierder stame vum Nationaldichter Michel Lentz (1820-1893), d'Musek gouf vu sengem Fils Edmond Lentz (1852-1899) komponéiert. 

## Text
*Text an der Schreifweis vun 1914*

We' meng Mamm nach huet gesponnen, 
an ech bei dem Riedche so'ss. 
Dun huet lauter se'leg Stonnen 
D'Fred mir bruecht an hirem Scho'ss. 
A we' sche'n dé' golden Dräm 
an der Kannerzeit dohem. 
We' meng Mamm nach huet gesponnen. 

We' meng Mamm nach huet gesponnen, 
Wat hat ech du d'Mënsche gier; 
Ech hunn net verstoe konnen, 
Dat e Be'sen drënner wier. 
Voll Vertraue wor mein Hierz, 
Ech wosst näischt vun Tré'n a Schmierz. 
We' meng Mamm nach huet gesponnen. 

We' meng Mamm nach huet gesponnen, 
Du wor d'Welt mäi Paradeis; 
Lëschteg hunn ech sange konnen 
We' de Villchen op dem Reis. 
Oft hätt ech gier we' verzëckt 
D'ganz Natur un d'Broscht gedrëckt. 
We' meng Mamm nach huet gesponnen. 

Zanter ass meng Mamm gesponnen, 
An um Speicher d'Riedche stet, 
Si meng golden Dräm verschwonnen, 
An ech wêss vun Tre'n a Led. 
Gott, wann ech nach emol se'ss 
Bei dem Riedchen hir zu Fe'ss! 
We' meng Mamm nach huet gesponnen.

## Um Spaweck

* Eng Versioun op YouTube
* Englesch / lëtzebuergesch Versioun vun Authentica op YouTube
Nicolas de Baugy

Den **Nicolas de Baugy** († 21. Juli 1641), Jong vum André de Baugy, ordinäre Kontroller vun de Kricher, an der Michelle Fortin, war e franséischen Diplomat an ee vun den treisten Agente vum Richelieu.

De 7. Mäerz 1602 krut hien d'Charge vum *maître d'hôtel*. De selwechten Dag krut hien och e Pass fir de franséische Kinnek beim däitsche Keeser ze representéieren. Mä scho virun där Zäit hat hien d'Funktioun vun engem *Résident* beim Keeser. Nom Doud vum Keeser Rudolf II. huet hie beim Reichstag zu Frankfurt intrigéiert, fir datt den Äerzherzog Matthias I., deemools scho Kinnek vu Béimen an Ungarn, op den däitsche Keesertroun sollt gewielt ginn, wat dunn och den 3. Juni 1612 geschitt ass.

Nom Doud vum Matthias I. am Joer 1617 gouf de Baugy bei den Äerzherzog Ferdinand II. geschéckt. De 5. Mee huet hien op Paräis d'Texter vum Verzicht vum spuenesche Kinnek op d'béimesch an d'ungaresch Kroun geschéckt, an 1619 gouf de Ferdinand zum Keeser vum Hellege Réimesche Räich gewielt. Den Nicolas de Baugy ass nach bis 1624 an Däitschland bliwwen. Tëscht 1624 a 1626 war hien am Optrag vum Kinnek *Résident* a Flandern wou hie vill gereest ass. Ausserdeem hat hie vum Richelieu den Optrag kritt, « *de persuader le plus de Flamands possible à émigrer en France* » (Bréif vum Richelieu un de Baugy de 25. Dezember 1626).

De 24. Februar 1628 krut hien op en Neits e Pass fir an Däitschland ze goen, mä den 1. August huet de Richelieu hien als Ambassadeur op Den Haag geschéckt.

An de Joren 1630-31 huet d'Affär Orange den Interessi vum Baugy kritt. Wärend sengem Openthalt an Holland war de Baugy a Verhandlunge fir eng franséisch-hollännesch Allianz verwéckelt, an et war och en Traité am Joer 1627 ausgeschafft ginn, deen d*Etats Généraux* awer net akzeptéiert haten. Eréischt de 15. Juni 1630 gouf eng Allianz iwwer 7 Joer ënnerschriwwen, géint e Subsid vun enger Millioun Livres. 1632 huet d'ganz Affär nees missen opgerullt ginn, well d'Hollänner midd vum Krich waren, an eventuell de Waffestëllstand vum spuenesche Kinnek unhuele wollten. De 15. Mee 1634 koum et zu engem neien Traité an deem d*'Etats Généraux* versprach hunn, fir ee Joer kee Waffestëllstand oder Fridde mam spuenesche Kinnek z'ënnerschreiwen. De 17. September huet sech de Baugy zeréckgezunn.

Den 30. Januar 1635 gouf hie *Conseiller d'Etat* a *Conseiller du conseil privé*.
De Baugy ass bei Joigny den 21. Juli 1641 gestuerwen.
Foussball-Weltmeeschterschaft 2006/Qualifikatioun

Bei der **Qualifikatioun** fir d'Foussball-Weltmeeschterschaft 2006 an Däitschland hunn 200 Ekippe matgespillt, woubäi sech der 32 zum Schluss fir d'WM qualifizéiert hunn. Déi Phas war tëscht dem Summer 2004 an dem Hiescht 2005.

D'Qualifikatioune si vun de jeeweilege Kontinenter organiséiert ginn.

Däitschland war dat eenzegt Land, als Gaaschtland, wat sech net huet misse qualifizéieren.

Déi 200 Ekippen déi sech ugemellt haten, waren:
* 52 Ekippen aus Europa
* 10 Ekippen aus Südamerika
* 36 Ekippen aus Nord- und Mittelamerika
* 51 Ekippen aus Afrika
* 39 Ekippen aus Asien
* 12 Ekippen aus Ozeanien

## Ekippen
### Europa
Europa/UEFA huet bei der Weltmeeschterschaft dräizéng Startplazen zegutt plus Däitschland als Gaaschtland.
De Gewënner vun den aacht Qualifikatiounsgruppen an déi zwéi bescht vun de Gruppenzweeten hu sech fir d'WM qualifizéiert. Vun deene sechs déi vun de Gruppenzweeten iwwereg bleiwe ginn der nach dräi duerch Play-off-Spiller qualifizéiert.

#### Grupp 1

Holland huet sech direkt qualifizéiert, Tschechien koum an d'Relegatioun.

#### Grupp 2

D'Ukrain huet sech direkt qualifizéiert, d'Tierkei koum an d'Relegatioun.

#### Grupp 3

Portugal huet sech direkt qualifizéiert, d'Slowakei koum an d'Relegatioun.

#### Grupp 4
#### Grupp 5
#### Grupp 6

### Südamerika
Südamerika/CONMEBOL huet véier direkt Startplazen. Zéng Ekippe spille géinteneen, déi bescht véier si fir d'WM qualifizéiert. 
Déi fënneft Ekipp muss an zwee Ausscheedungsspiller géint de Gewënner aus Ozeanien/OFC untrieden an huet sou nach eng Kéier d'Chance sech fir d'Ennronn ze qualifizéieren.

### Nord- a Mëttelamerika
Nordamerika-Mëttelamerika-Karibik/CONCACAF huet dräi direkt Startplazen. An dräi Qualifikatiounsronne mussen d'Ekippe sech duerchsetzen. 
Aus der éischter Ronn qualifizéiere sech zwielef Ekippe fir déi zweet Ronn. Duerno gëtt a Véierer-Gruppe weidergespillt. 
Déi éischt aus all Grupp kommen an déi drëtt Ronn. Déi sechs Ekippe spille géinteneen, wobäi déi dräi Bescht sech fir d'Ennronn qualifizéieren. Déi véiertbescht Ekipp huet nach d'Méiglechkeet sech bei engem Play-Off-Spill géint de Fënneften aus Asien/AFC ze qualifizéiern.

### Afrika
Afrika/CAF huet fënnef direkt Startplaze bei der WM. 
30 Ekippe sinn a fënnef Gruppen agedeelt ginn, wou all Kéier déi éischt sech fir d'WM qualifizéiert hunn.

### Asien
Asien/AFC huet mat 32 Ekippen, déi an aacht Gruppen agedeelt goufen, gespillt. 
D'Gewënner vun dëse Gruppe sinn op zwou Gruppen ogedeelt ginn. Déi éischt an zweet vun all Grupp hate sech qualifizéiert. 
Déi zwéi Gruppendrëtt hunn ënner sech ausgemaach wie géint de Véierten aus der Nord- a Mëttelamerika-Qualifikatioun konnt spillen a sech sou nach konnt qualifizéieren.

## Qualifizéiert Ekippen
Foussball-Weltmeeschterschaft 2006/Halleffinal

D'Resultater vun der **Halleffinal** vun der Foussball-Weltmeeschterschaft 2006:

## Iwwersiicht

## Spiller
### [[Foussball-Weltmeeschterschaft 2006/Däitschland|Däitschland]] – [[Foussball-Weltmeeschterschaft 2006/Italien|Italien]] 0:2 n. V.

**Datum:** Dënschdeg, 4. Juli, 21:00 Auer (MESZ)

**Stadion:** FIFA WM-Stadion Dortmund

**Zuschauer:** 65.000 (ausverkaft)

**Schidsriichter:** Benito Armando Archundia (Mexiko)

**Däitschland:**
Lehmann – Friedrich, Mertesacker, Metzelder , Lahm – Schneider (83. Odonkor), Borowski  (73. Schweinsteiger), Kehl, Ballack  – Klose (111. Neuville), Podolski

**Italien:**
Buffon – Zambrotta, Cannavaro , Materazzi, Grosso  – Gattuso, Camoranesi  (91. Iaquinta), Perrotta (104. Del Piero ), Pirlo – Toni (74. Gilardino), Totti

**Goler:** 
* 0:1 Grosso (119., Léncksschoss, Pirlo)
* 0:2 Del Piero (120.+1', Riechtsschoss, Gilardino)

**Giel Kaarten:** Borowski (40.), Metzelder (56.) – Camoranesi (90.)

**Ballbesëtz:** 43 %: 57 %
**Golschëss:** 2: 10
**Schëss:** 13: 15
**Eckstéiss:** 4: 12
**Fouls:** 21: 19
**Abseits:** 2: 11

### [[Foussball-Weltmeeschterschaft 2006/Portugal|Portugal]] – [[Foussball-Weltmeeschterschaft 2006/Frankräich|Frankräich]] 0:1 (0:1)

**Datum:** Mëttwoch, 5. Juli, 21:00 Auer (MESZ)

**Stadion:** FIFA WM-Stadion München

**Zuschauer:** 66.000 (ausverkaft)

**Schidsriichter:** Jorge Larrionda (Uruguay)

**Portugal:**
Ricardo – Miguel (62. Ferreira), Meira, Carvalho , Nuno Valente – Costinha (75. Postiga), Maniche – Cristiano Ronaldo, Deco, Figo  – Pauleta (68. Simão)

**Frankräich:**
Barthez – Sagnol, Gallas, Thuram, Abidal – Vieira, Makélélé – Ribéry (72. Govou), Zidane  , Malouda (69. Wiltord) – Henry (85. Saha )

**Gol:**
* 0:1 Zidane (33., Foulelefmeter, Henry)

**Giel Kaarten:** Carvalho (83.) - Saha (87.)

**Ballbesëtz:** 59 %: 41 %
**Golschëss:** 5: 4
**Schëss:** 12: 5
**Eckstéiss:** 8: 3
**Fouls:** 18: 11
**Abseits:** 4: 0
Foussball-Weltmeeschterschaft 2006/3. Plaz

D'Resultat vum Spill ëm déi **3. Plaz** vun der Foussball-Weltmeeschterschaft 2006:

## Iwwersiicht

### [[Foussball-Weltmeeschterschaft 2006/Däitschland|Däitschland]] – [[Foussball-Weltmeeschterschaft 2006/Portugal|Portugal]] 3:1 (0:0)

**Datum:** Samschdeg, 8. Juli, 21:00 Auer (MESZ)

**Stadion:** Gottlieb-Daimler-Stadion Stuttgart

**Schidsriichter:** Toru Kamikawa (Japan)

**Däitschland:**
Kahn  – Jansen, Nowotny, Metzelder, Lahm – Schneider, Frings , Schweinsteiger    (79. Hitzlsperger), Kehl – Klose (65. Neuville), Podolski (71. Hanke)

**Portugal:**
Ricardo – Ferreira , Meira, Costa , Nuno Valente (69. Gomes ) – Costinha  (46. Petit ), Maniche – Cristiano Ronaldo, Deco, Simão – Pauleta  (77. Figo)

**[[Gol]]er:**
* 1:0 Schweinsteiger (56., Rietsschoss, Kehl)
* 2:0 Petit (60., Eegegol, Schweinsteiger)
* 3:0 Schweinsteiger (78., Rietsschoss, Neuville)
* 3:1 Gomes (88., Kappball, Figo)

**Giel Kaarten:** Frings (7.), Schweinsteiger (78.) – Costa (24.), Costinha (33.), Ferreira (60.)

**Ballbesëtz:** 43 %: 57 %
**Golschëss:** 5: 8
**Schëss:** 12: 13
**Eckstéiss:** 2: 7
**Fouls:** 15: 15
**Abseits:** 1: 3

**Mann vum Spill (fifaworldcup.com):** Bastian Schweinsteiger
Foussball-Weltmeeschterschaft 2006/Finall

D'Resultat vun der **Finall** vun der Foussball-Weltmeeschterschaft 2006:

Italien huet d'Foussball-Weltmeeschterschaft 2006 gewonnen. 
Am Eelefmeter-Schéissen hu si Frankräich geschloen.
Den David Trézéguet huet säin Eelefmeter verschoss.
An der Nospillzäit krut de Zinedine Zidane déi rout Kaart, nodeem hien an engem brutale Foul den Italieener Materazzi mam Kapp widder d'Broscht gestouss hat.

## Iwwersiicht

### [[Foussball-Weltmeeschterschaft 2006/Italien|Italien]] – [[Foussball-Weltmeeschterschaft 2006/Frankräich|Frankräich]] 6:4 n. E., 1:1 n. V. (1:1, 1:1)

**Datum:** Sonndeg, 9. Juli, 20:00 Auer (MESZ)

**Stadion:** Olympiastadion Berlin

**Schidsriichter:** Horacio Elizondo (Argentinien)

**Italien:**
Buffon – Zambrotta , Cannavaro , Materazzi , Grosso – Gattuso, Camoranesi (86. Del Piero), Perrotta (61. Iaquinta), Pirlo – Toni, Totti (61. De Rossi)

**Frankräich:** 
Barthez – Sagnol , Gallas, Thuram, Abidal – Vieira (56. Diarra), Makélélé  – Ribéry (100. Trézéguet), Zidane   , Malouda  – Henry (107. Wiltord)

**[[Gol]]er:**
* 0:1 Zidane (7., Foulelefmeter, Malouda)
* 1:1 Materazzi (19., Kappball, Pirlo)

**Elefmeterschéissen:**
* 2:1 Pirlo
* 2:2 Wiltord
* 3:2 Materazzi
* Trézéguet schéisst op de Potto
* 4:2 De Rossi
* 4:3 Abidal
* 5:3 Del Piero
* 5:4 Sagnol
* 6:4 Grosso

**Giel Kaarten:** Zambrotta (5.) – Sagnol (12.), Makélélé (76.), Malouda (111.)

**Rout Kaart:** Zidane (110., Tätlechkeet)
ISO 3166-1

Den **ISO 3166-1** ass en Deel vum **ISO-3166-Standard** fir d'Codë vun den Nimm vun de Länner ze definéieren. Si goufe fir d'éischt am Joer 1974 vun der *[[International Organization for Standardization]]* festgeluecht.

Si ass an dräi Kolonnen ënnerdeelt:
* ISO 3166-1 Alpha-2: en zwee Buschtawe-Code-System, dee vill Uwendungen huet, wéi z.&nbsp;B. beim Internet (Top-Level-Domän (TLD)).
* ISO 3166-1 Alpha-3: en dräi Buschtawe-Code-System
* ISO 3166-1 Numeresch: en dräi Ziffere-Code-System, deen identesch ass mat deem, dee vun der UN festgeluecht gouf.

## Lëscht vun den ISO 3166-1 Coden

## Um Spaweck
Jim Kirchen

De **Jim Kirchen**, gebuer de 7. Dezember 1932 zu Ueweraanwen, a gestuerwen de 5. Dezember 1997, Brudder vum Jeng Kirchen, war e lëtzebuergesche Vëlossportler.

Vun 1953 bis 1954 war hie professionelle Fuerer.1953 huet hien eng 22. Plaz am Tour de Suisse gemaach. Dat selwecht Joer ass hien och beim Tour de France matgefuer, huet awer misse bei der 14. Etapp opginn.

## Palmarès
* 1952: (Amateur)
:1. an der 4. Etapp vun der Flèche du Sud (Bouneweg - Esch-Uelzecht)
* 1953: (Imholz)
:22. am Tour de Suisse
## Kuckt och
Schenna

**Schenna** (italieenesch: Scena) ass eng Uertschaft a Gemeng an der Provënz Südtiroul an der Regioun Trentino-Südtiroul. Den Uertskär vu Schenna läit op enger Héicht vu 600 Meter. Vu Schenna bis op Meran sinn et nëmmen e puer Kilometer.
Schenna huet eng 2800 Awunner (Stand 2009).

## Uertschaften an der Gemeng
* Obertall
* Prenn
* Schenna
* Schennaberg
* St. Georgen
* Untertall
* Videgg
* Verdins

## Tourismus
Schenna huet sech an de leschte 40 Joer zu enger vun deenen am meeschte besichten Uertschaften a Südtiroul entwéckelt mat iwwer 900.000 Iwwernuechtungen am Joer 2005 bei deemools nëmmen 2700 Awunner.

## Kuckeswäertes
* D'Schlass 
* D'Parkierch
* De Mausoleum vum Äerzherzog Johann vun Éisträich

## Um Spaweck

* Homepage vun der Gemeng Schenna
* Site vum Touristebüro
Paris-Nice

**Paris-Nice**, och *Course au Soleil* genannt, ass eng Etappecourse mam Vëlo, déi am Süde vu Frankräich gefuer gëtt.

Den Albert Lejeune, Direkter vum *[[Petit Journal]]*, huet *Paris-Nice* an d'Liewe geruff. De 14. Mäerz 1933 um fënnef Auer moies, sinn d'Courreuren op der *Place d'Italie*, am 13. Arrondissement zu Paräis, fir déi éischt Oplo vun der Course op d'Streck geschéckt ginn.

1959 ass d'Course vu Paräis, iwwer Nice, an Italie gaange mat der Arrivée zu Roum. Dofir huet d'Course dat Joer *Paris-Nice - Rome* geheescht.

Mam Prolog vum *Paris-Nice* de 6. Mäerz 2005 huet déi éischt Course vum neigeschaaften *[[UCI ProTour]]* ugefaangen. Zanterhier gehéiert *Paris-Nice* zum Programm vum *UCI ProTour*.

## D'Gewënner

## Um Spaweck
* Offiziell Websäit vum ''Paris-Nice''
* Resultater vum ''Paris-Nice'' op der Websäit vu ''Mémoire du Cyclisme''
Gabrielle d'Estrées

D**'Gabrielle d'Estrées** (gebuer ëm 1573 zu Montlouis-sur-Loire oder zu Cœuvres a gestuerwen den 10. Abrëll 1599 zu Paräis) war zanter 1591 d'Maîtresse vum franséische Kinnek Henri IV. Si war d'Meedche vum Antoine d'Estrées, Groussmeeschter vun der Artillerie a Gouverneur vun der Île-de-France.

Um Enn vum Joer 1590 war den Henri IV. duerch Zoufall beim Schlass vu Cœuvres laanschtkomm, an deem d'Gabrielle d'Estrées gewunnt huet, a war direkt vun hir begeeschtert. Der Form halber gouf si mam Damerval de Liancourt bestuet, kuerz drop awer nees gescheet a vum Henri IV. op den Haff geholl. Den Henri IV. huet fir si d'Herzogtum vu Beaufort geschaf, an hir Famill mat allméigleche Geschenker an Honneure begeeschtert. Si war Marquise vu Monceaux, Herzogin vu Beaufort, Herzogin vu Verneuil an Herzogin vun Étampes.

Am Schlass vu Montceaux zu Montceaux-lès-Meaux (Seine-et-Marne) huet d'Gabrielle d'Estrées nei Gebaier baue gelooss, ënner anerem déi véier Pavillonen un den Ecker. No hirem Doud huet den Henri IV. den Terrain nees opkaf, an den der Maria vu Medici als Cado no der Gebuert vum Louis XIII. geschenkt.

Nodeem de Poopst d'Bestietnes vum Henri IV. mat der Marguerite vu Valois (der *Reine Margot*) annuléiert hat, war d'Hochzäit vum franséische Kinnek mat der Gabrielle d'Estrées fir den 10. Abrëll 1599 geplangt. Si war zu dësem Zäitpunkt ewell mam véierte Kand vum Henri IV. schwanger, mä an der Nuecht vum 9. op den 10. Abrëll, e puer Stonne ier aus der Gabrielle d'Estrées sollt d'Kinnigi vu Frankräich ginn, krut si en Ufall nodeem si eng Orange giess hat, un deem si gestuerwen ass. Et gouf zimmlech séier Rumeuren datt d'Gabrielle d'Estrées vergëft gi wir, mä aner Hypotheesen zielen, datt si un Eklampsie gestuerwen ass. D'Doudesursaach bleift also ongekläert.

No hirem Doud huet den Henri IV. geschriwwen: *« Mon affliction est aussi incomparable que l'était le sujet qui me la donne. Les regrets et les plaintes m'accompagneront jusqu'au tombeau. La racine de mon cœur est morte et ne rejettera plus... »*

Si krut d'Recht op e kinneklecht Begriefnes.

Mam Henri IV. hat d'Gabrielle d'Estrées dräi Kanner:
* César, (1594-1665), Herzog vu Vendôme ;
* Catherine Henriette (1596–1663), d'« Mademoiselle de Vendôme », bestuet mam Charles II. vu Loutrengen, Herzog vun Elbeuf a Grof vun Harcourt ;
* Alexandre (1598–1629), de *« Chevalier de Vendôme »*.

## Literatur zum Theema

* Janine Garrisson, *Gabrielle d'Estrées: aux marches du palais*, Tallandier, Paräis, 2006 
* Michel de Decker, *Gabrielle d'Estrées*, Pygmalion, Paräis, 2003 

## Kuckt och
Dem Henri IV. seng aner Maîtressen, mat deenen hie Kanner hat:
*Charlotte des Essarts
*Henriette de Balzac d'Entragues
*Jacqueline de Bueil

## Um Spaweck
* Louis-Pierre Anquetil, ''Sur Gabrielle d'Estrées'' (1825)
Emacs

De Begrëff **Emacs** huet e puer Bedeitungen:

* Emacs, en Texteditor.
* Emacs, eng Recherchegrupp vun der Uni Lëtzebuerg.
Educational Measurement and Applied Cognitive Science (Recherchegrupp)

**EMACS** ass eng Fuerschungsgrupp vun der Uni Lëtzebuerg.

EMACS steet fir Educational Measurement and Applied Cognitive Science

Den EMACS ass am Joer 2002 vum Prof. Dr Romain Martin an dem Prof. Dr Claude Houssemand an d'Liewe geruff ginn.

## Um Spaweck
https://web.archive.org/web/20150919223450/http://www.emacs.uni.lu/
Institut supérieur d'études et de recherches pédagogiques

Den **Institut supérieur d'études et de recherches pédagogiques** (*ISERP*) war eng Lëtzebuerger Héichschoul zu Walfer déi duerch d'Gesetz vum 6. September 1983 an d'Liewe geruff gouf. Den ISERP huet den ***Institut pédagogique*** ersat, dee mam Gesetz vum 7. Juli 1958 gegrënnt gi war.

Mam Gesetz vum 12. August 2003 ass d'Universitéit Lëtzebuerg geschaf ginn. Am Oktober 2003, ass den CEP (*Certificat d'études pédagogiques*), den Diplom deen um ISERP ausgestallt gouf, vun der *[[Faculté des lettres, des sciences humaines, des arts et des sciences de l'éducation]]* vun der Universitéit Lëtzebuerg iwwerholl ginn.

D'Universitéit huet an enger Tëschephas den CEP weider ugebueden, fir dunn am September 2005 den CEP mam BScE z'ersetzen.

## Um Spaweck
*Faculté des lettres, des sciences humaines, des arts et des sciences de l'éducation
*Universitéit Lëtzebuerg
*Bachelor en sciences de l'éducation
Fast Friday

**Fast Friday** war eng lëtzebuergesch Metalcore-Band, déi tëscht 2000 an 2009 existéiert huet.

Si war beim Newcomerfestival Emergenza am Joer 2005 op déi éischt Plaz komm.

2006 si se beim Rock um Knuedler opgetrueden.

## Discographie
* *Memories in Our Mirrors* (2004)
* *The Sweeter The Sin, The Bitter The Taste* (2005)
Villa Pauly

D**'Villa Pauly** ass den Numm vum Gebai op Nr. 57, Boulevard de la Pétrusse, am Garer Quartier an der Stad Lëtzebuerg. Si ass bekannt dofir, datt do an der Zäit vum Zweete Weltkrich d'Gestapo hire Sëtz hat. Zanter 2001 ass dodran de *[[Centre de documentation et de recherche sur la Résistance]].*

### Architektur
D'Gebai gouf 1923 am Optrag vum Chirurg Dr. Norbert Pauly an der Stad Lëtzebuerg gebaut, deen och am éischte Sous-sol seng Praxis bedriwwen huet. Architekt war de Mathias Martin.

Et ass an engem eklektesche Stil, mat architektoneschen Elementer aus dem Spéitmëttellalter resp. der Renaissance.

### Geschicht
Am Zweete Weltkrich huet d'Gestapo d'Villa Pauly zu hirem Quartier général fir Lëtzebuerg gemaach.

An de Kellere vum Gebai goufen déi politesch Gefaange gefoltert a verhéiert, ier vill vun hinnen an de Prisong am Stadgronn, an duerno zu groussem Deel an aner Gefaangen- oder Konzentratiounslager koumen. Sou gouf d'Villa Pauly zum Symbol vun der Terrorherrschaft vum Naziregime zu Lëtzebuerg.

Tëscht 2000 an 3000 Lëtzebuerger goufen an der Villa Pauly verhéiert, vill vun hinnen och do gefoltert.

Nom Krich huet de Staat d'Gebai vum Dr. Pauly, deen net méi an d'Gebai wollt zeréck wunne goen, ofkaaft. Duerno waren an der Villa eng Rëtsch Ministèren ënnerbruecht, dorënner, bis 1999, en Deel vum Gesondheetsministère.

Den 11. August 1989 koum d'Gebai op d'Lëscht vun den Nationale Monumenter. Zanter dem 23. Oktober 2001 ass d'Villa offiziell de Sëtz vum *[[Comité directeur du souvenir de la Résistance]]* a vum Dokumentatiounszentrum iwwer d'Resistenzbeweegungen zu Lëtzebuerg, dem *[[Centre de documentation et de recherche sur la Résistance]]*.

## Literatur
* raz, 2012. *Chronik: Vor elf Jahren. Villa Pauly wird zum Haus der Resistenz*. Luxemburger Wort vum 23. Oktober 2012, S. 27.
* Lobo, Paulo, 2011. *12 Bemerkenswerte Gebäude in Luxemburg: 6. Die Villa Pauly*. S. 60-67, Luxédit, ISBN 978-99959-733-0-8
* Simone Weny, 2008. D'Villa Pauly. In: *Lieux de mémoire au Luxembourg. Erinnerungsorte in Luxemburg*. 2. Editioun, S. 197-201. S. Kmec, B. Majerus, M. Margue, P. Peporte, éditeurs. éditions saint-paul, Lëtzebuerg. ISBN 978-2-87963-705-1

## Kuckt och
* Fritz Hartmann, Gestapochef zu Lëtzebuerg vun 1941-1943 
* Lëscht vun den nationale Monumenter an der Gemeng Lëtzebuerg

## Um Spaweck
Sami (Vollek)

D**'Sami**, och Samen, Samit, oder Samek (Sënngeméiss:Leit déi an der Supp liewen) bilden eng Volleksgrupp, déi am nërdlechen Deel vun Norwegen (40.000), Schweden (20.000), Finnland (6.500), Russland (2.000) an op der Hallefinsel Kola doheem ass.
Et geet och dacks vu Lappen rieds (schweedescht Wuert fir Lompen, zur Erënnerung un d'Virfahre vun de Sami, déi fréier a Renndéierpelze gekleet waren). Well dës Bezeechnung pejorativ ass, gëtt se awer ëmmer manner gebraucht. 
D'Siidlungsgebitt vun de Sami gëtt dacks op eng vereinfacht Weis als Lappland bezeechent.

## Um Spaweck
Alex Federspil

Den **Alexandre Jacques Federspil**, genannt *Federspils Lex*, gebuer den 18. Juli 1904 zu Peppeng, an do gestuerwen de 14. August 1967, war e lëtzebuergesche Kazettler a Buergermeeschter vun der Gemeng Réiser.

Den Alex Federspil war de Jong vum Lukas Federspil, dem Duerfschmatt vu Peppeng, an der Anna Schott. En ass am Haus *A Schmatten* op d'Welt komm an en huet a sengem Elterenhaus d'Schmëdd weidergefouert.

Schonn a senger Jugend war hie bei de Peppenger Pompjeeën. 1953 gouf hie Kommandant vun deem Corps.

Och am Gemengerot war hie vun 1951 bis zu sengem Doud engagéiert. Buergermeeschter war e vun 1964 bis 1967.

Zu Peppeng ass déi Strooss, déi bei den ale Waasserbaseng féiert, no him genannt ginn.
Konqueror

**Konqueror** ass den Dateimanager, Webbrowser an Dateibetruechter vun der fräier graphescher Benotzeruewerfläch KDE.

Den Numm Konqueror berout op engem Wuertspill vun de virege Generatioune vu Webbrowseren. Fir d'éischt gouf et den Navigator vun Netscape, duerno den *Erfuerscher* alias Explorer vu Microsoft an elo den *Eruewerer* - **Konqueror**. De *K* kënnt vun der KDE-Konventioun, datt an der Reegel all KDE-Programme mat engem K ufänken.

## Um Spaweck
Pierre Heinen

De **Pierre Heinen**, gebuer de 27. Februar 1979, ass e lëtzebuergeschen Amateurschauspiller an Hobbyschrëftsteller.

## Filmographie
* S-Therapie (2007)
* *[[The Nebula Dawn]]* (2006)
* 31 Min. (2004)
* Rendolepsis (2003)
* *[[The next Riddly]]* (2003)
* Liewensrees (2002)

## Um Spaweck
* Websäit vum Pierre Heinen sengem Amateur-Film
* Kuerzbiographie bei E-Stories
* Payla - Fiktiv Welt vum Pierre Heinen
Matthias Ettrich

De **Matthias Ettrich**, gebuer de 14. Juni 1972 zu Bietigheim an Däitschland, ass en däitschen Informatiker a Grënner vum KDE-Projet.

Zanter 1995 ass de Matthias Ettrich Autor vum LyX-Projet, e graphesche Frontend fir TeX, deen hien als Student an enger Universitéitsaarbecht an d'Liewe geruff huet. Well LyX haaptsächlech fir Linux geduecht war, war hien op der Sich fir de Linux Desktop ze vereinfachen. 1996 huet hien du schliisslech KDE, eng fräi graphesch Benotzeruewerfläch fir Unix am Usenet an Ugrëff geholl, déi um Qt GUI Toolkit baséiert.
 
Hien huet um Wihelm-Schickard Institut fir Informatik op der Eberhard-Karls Universitéit zu Tübingen studéiert a schafft momentan bei Trolltech un der Weiderentwécklung vu Qt, der Toolkitbasis vu KDE.
Henry Cravatte

Den **Henry Cravatte**, gebuer den 21. Mee 1911 zu Dikrech, a gestuerwen de 4. November 1990 zu Ettelbréck, war e lëtzebuergesche Politiker.

Hien huet Droit studéiert a gouf 1936 zu Dikrech Affekot.

Seng politesch Carrière huet 1951 ugefaangen, wéi en op der Lëscht vun der LSAP an de Gemengerot zu Dikrech gewielt a gläich Buergermeeschter gouf. 1957 koum en an d'Oppositioun, mä gouf 1964 nees Buergermeeschter.

An der LSAP war den Henry Cravatte vun 1953 bis 1957 Member vum Comité-directeur a vun 1959 bis 1969 President. 1959 gouf en an d'Chamber gewielt, nodeem e vun 1958 bis 1959 Staatssekretär fir Wirtschaft war. No de Chamberwale vun 1964 gouf e Vizepresident vun der Regierung an Inneminister an der Regierung Werner-Cravatte.

Den 3. Mee 1970 ass den Henry Cravatte als Parteipresident zeréckgetrueden, fir duerno an déi nei gegrënnten Sozialdemokratesch Partei anzetrieden, där hire President en de 14. Mäerz 1971 gouf an dat bis 1980 blouf.

1968, 1974 an 1979 gouf en all Kéier an d'Chamber erëmgewielt.

Vum 26. Abrëll 1976 bis den 19. Juni 1978 war hie President vum Conseil de l'Europe.

1981 huet hie sech nees bei de Gemengewalen opgesat a gouf och, op der LSAP-Lëscht (ouni awer Member ze sinn) Dikrecher Gemengeconseiller bis zu sengem Doud 1990. Vun 1970 bis 1990 war hien och President vum SYVICOL, a vun 1959 bis 1979 President vum *Conseil des communes d'Europe*.

## Auszeechnungen
* 
*  *Großes Goldenes Ehrenzeichen mit dem Stern für Verdienste um die Republik Österreich*.

## Kuckt och
* Lëscht vun de lëtzebuergesche Regierungsmemberen

## Um Spaweck
Ligue des associations sportives estudiantines luxembourgeoises

D**'Ligue des associations sportives estudiantines luxembourgeoises**, besser ënner dem Akronym **LASEL** bekannt, ass de lëtzebuergesche Secondairesschoul- an Universitéitssportverband.

## Grënnung
D'LASEL ass offiziell den 23. Januar 1938 ënner dem Numm *Ligue nationale des étudiants-athlètes*, ofgekierzt LNE., gegrënnt ginn. D'Grënnungsversammlung war am *Hotel Nosbusch* an der Beaumontsgaass an der Stad Lëtzebuerg.

## Affiliatiounen
* Comité olympique et sportif luxembourgeois (C.O.S.L.), zanter 1963 Vollmember
* International School Sport Federation (I.S.F.), zanter 1972
* International University Sport Federation (FISU)

## Literatur zum Theema
* Laurent Fautsch (Koordinatioun), *Le sport Scolaire et universitaire au Grand-Duché de Luxembourg – 50 ans de Ligue des Associations Sportives Estudiantines Luxembourgeoises*, LASEL, Lëtzebuerg

## Um Spaweck
*Offiziell Websäit vun der LASEL
Regierung Werner-Schaus I

D**'Regierung Werner-Schaus I** ass aus de Chamberwale vum 1. Februar 1959 ervirgaangen. Et war eng Koalitiounsregierung aus CSV an DP, déi den 2. Mäerz 1959 vereedegt gouf an aus 7 Ministere bestanen huet.

Si war bis de 15. Juli 1964 onverännert an Amt.

## Zesummesetzung
* Pierre Werner (CSV): Staatsminister, President vun der Regierung; Finanzminister
* Eugène Schaus (DP): Vizepresident vun der Regierung; Minister fir Aussebezéiungen an Aussenhandel; Arméiminister
* Emile Colling (CSV): Minister fir Aarbecht a Sozialversécherung, Minister fir Gesondheet
* Robert Schaffner (DP): Bauteminister, Minister fir Sporterzéiung
* Émile Schaus (CSV): Minister fir Landwirtschaft; Erzéiungsminister; Minister fir Bevëlkerung a Famill
* Paul Elvinger (DP): Minister fir Justiz, Wirtschaft a Mëttelstand
* Pierre Grégoire (CSV): Inneminister, Minister fir Kultus, Konschten a Wësenschaft; Transportminister

## Kuckt och
* Lëscht vun de lëtzebuergesche Premierministeren

## Um Spaweck

* ''Arrêté grand-ducal du 2 mars 1959 portant nomination de Monsieur Pierre Werner aux fonctions de Ministre d'Etat, Président du Gouvernement'' 
* ''Arrêté grand-ducal du 2 mars 1959 déterminant la composition du Gouvernement'' 
* ''Arrêté grand-ducal du 2 mars 1959 portant nomination de MM. Eugène Schaus, Robert Schaffner, Pierre Grégoire, Emile Schaus et Paul Elvinger, aux fonctions de Ministres''
Honningsvåg

**Honningsvåg** ass eng Stad an der Gemeng Nordkap an en Hafen am Bezierk Finnmark un der nërdlecher Spëtzt vun Norwegen. Vun do aus kann een de Nordkap besichen an d'Mëtternuechtssonn gesinn.

Géint d'Enn vum Zweete Weltkrich goufen all Uertschaften op der Insel Magerøya, och Honningsvåg, vun der däitscher Arméi opgrond vum Adolf Hitler senger Krichstaktik vum *[[verbrannte Buedem]]* ganz zerstéiert. Nëmmen d'Kierch ass iwwereg bliwwen.

## Um Spaweck
* Touristesch Informatiounssäit iwwer Honningsvåg, op frans.
Prix Pierre-Werner

De **Prix Pierre-Werner** ass e Lëtzebuerger Konschtpräis deen all zwee Joer un e Konschtschafenden, deem säi Wierk um Salon vum Cercle artistique de Luxembourg ausgestallt ass, vergi gëtt. Et spillt dobäi keng Roll, ob de Konschtschafenden Member vum *Cercle artistique* ass oder net.

De Präis ass 1992 vum deemolege Kulturminister René Steichen etabléiert ginn an nom fréiere Staatsminister Pierre Werner (1913-2002) genannt ginn. E gëtt all zwee Joer verdeelt; bis 2007 an Alternance mam Prix de Raville.

De Prix Pierre-Werner ass mat 2.500 Euro dotéiert.

## Laureaten
* 1992: Roger Bertemes
* 1994: Bertrand Ney
* 1996: Jean-Pierre Junius
* 1998: Roland Schauls
* 2000: Barbara Wagner
* 2002: Rafael Springer
* 2004: The'd Johanns
* 2006: Dani Neumann
* 2008: Frank Jons
* 2010: Andrea Neumann
* 2012: Doris Drescher
* 2014: Katrin Elsen a Michèle Tonteling
* 2016: Kingsley Ogwara
* 2018: Sandra Lieners a Roland Schauls
* 2020: Lisa Kohl a Filip Markiewicz.
* 2022: Chantal Maquet a Miikka Heinonen
* 2024: Lara Weiler

## Kuckt och
#### Aner Konschtpräiser vum CAL
* Prix Grand-Duc Adolphe (zanter 1902)
* Prix de Raville (vun 1987 bis 2007)
* Prix d'encouragement aux jeunes artistes (vun 1983 bis 2005)
* Prix Révélation (zanter 2009)

## Um Spaweck
* Reglement op der Websäit ''Cercle artistique de Luxembourg''
Regierung Frieden

D**'Regierung Frieden**, eng Koalitiounsregierung aus CSV an LSAP, ass den 29. Mäerz 1958 vereedegt ginn an huet aus 6 Ministeren an engem Staatssekretär bestanen.

An der Sëtzung vum 9. Dezember 1958 huet d'Chamber no enger Diskussioun iwwer e Versuch vun der Bestiechung vun engem Beamten eng Motioun ugeholl, mat där déi dräi sozialistesche Ministeren an de Staatssekretär dem President vun der Regierung hire Récktrëtt iwwerreecht hunn. De Récktrëtt vun de véier sozialistesche Membere vun der CSV-LSAP-Koalitiounsregierung huet zum Récktrëtt vun der Regierung gefouert. Den 20. Dezember goufen zwéin *Arrêté grand-ducalen* am Memorial publizéiert, mat deenen d'Chamber opgeléist an Neiwale fir den 1. Februar 1959 festgeluecht goufen.

Den 2. Mäerz 1959 gouf d'Regierung Frieden dunn duerch d'Regierung Werner-Schaus I ofgeléist, déi aus de Chamberwale vum 1. Februar 1959 ervirgaange war.

## Zesummesetzung
* Pierre Frieden (CSV): Regierungschef; Minister fir Erzéiung, Konschten a Wëssenschaften, Kultus, d'Bevëlkerung an d'Famill; Inneminister
* Joseph Bech (CSV): Minister fir Aussebezéiungen an Aussenhandel; Minister fir Wäibau
* Victor Bodson (LSAP): Justizminister; Bauten- an Transportminister
* Nic Biever (LSAP): Minister fir Aarbecht, Sozialversécherung, Grouwen an Assistance sociale
* Pierre Werner (CSV): Finanzminister; Arméiminister
* Emile Colling (CSV): Landwirtschaftsminister, Gesondheetsminister
* Paul Wilwertz (LSAP): Wirtschaftsminister
* Henry Cravatte (LSAP): Staatssekretär fir Wirtschaft

## Kuckt och
* Lëscht vun de lëtzebuergesche Premierministeren

## Um Spaweck

* ''Arrêté grand-ducal du 2 mars 1959, accordant démission honorable à MM. Joseph Bech, Victor Bodson, Nicolas Biever, Paul Wilwertz, Ministres, et Henry Cravatte, Secrétaire d'Etat''
Lappland

**Lappland** ass déi geographesch Zon am Norde vun Europa, wou d'Sami doheem sinn. Am Fong ass Lappland kee Land am gewéinleche Sënn, mä nëmmen en Territoire, well d'Géigend, wou d'Sami doheem sinn net fest gesetzlech definéiert ass. Lappland erstreckt sech iwwer puer Länner: Norwegen (40.000 Sami), Schweden (20.000), Finnland (6.500), a Russland, Hallefinsel Kola (2.000) an huet keng Eegestännegkeet.

## Kuckt och
* Sami

## Um Spaweck
Nordkap

Den **Nordkap** (engl.: *North Cape*) ass ee Punkt an Norwegen, vun deem dacks gesot gëtt, et wier de Punkt an Europa, deen am wäitsten am Norde läit. Ganz stëmmt dat awer net, well an der Noperschaft gëtt et de Punkt Knivskjellodden, deen nach 1.500 m méi am Norden läit, mä schwéier zougänglech ass. Nordkap ass eng Gemeng déi zum Bezierk Finnmark gezielt gëtt. Vun där Gemeng, déi zu engem groussen Deel op der Insel Magerøya läit, liewen déi meescht Awunner an der Uertschaft Honningsvåg, e klengen Hafen, deen déi meescht vun den 200.000 Touristen, déi all Joer op den Nordkap kommen, als Ausgangspunkt fir hir Visitt op den Nordkap benotzen.

Den Nordkap gëtt vun engem 307 m héije Fiels gebilt, dee géi aus dem Mier erraussteet. Den Nordkap gouf bekannt duerch den Entdecker Richard Chancellor, deen am Joer 1553 no engem Schëffswee am Sënn vun engem Nordostpassage gesicht huet.

## Fotoen

Fichier:Cabo Norte, Noruega, 2019-09-03, DD 28.jpg|Den Nordkapp an der Sonn
Fichier:Nordkap Mitternachtssonne 1975.jpg|D'Mëtternuetssonn um Nordkap


## Um Spaweck
*  Offiziell Säit vun der Gemeng Nordkap
Porsche 356 Nr.1 Roadster

De Sportsauto **Porsche 356 Nr.1 Roadster** war deen éischten Auto, deen den Numm Porsche hat. E war d'Konstruktiounsbasis fir de *Porsche 356*, den éischte Seriemodell vu Porsche.

De 17. Juli 1947 ass mat der Produktioun ugefaange ginn. Op e Stolgitterrouerchassis vun engem VW-Käfer krut de Prototyp eng Aluminiums-Karosserie, déi op der Hand geklappt war. Säi loftgekillte Véierzylinder-Boxermotor, dee vu 24,5 PS duerch Tuning op eng Leeschtung vu 35 PS héichgedréckt gi war, huet och aus dem Käfer gestaamt.

## Um Spaweck
*Porsche Websäit mam 356
Fédération luxembourgeoise d'escrime

D**'Fédération luxembourgeoise d'escrime**, ofgekierzt **F.L.E.**, ass de lëztebuergesche Fechtverband.

## Historique
### Grënnung
D'F.L.E. ass den 2. Juli 1935 ënner dem Numm *Groupement des Escrimeurs* gegrënnt ginn. D'Grënnungsversammlung war am *Café Belge * an der Stad Lëtzebuerg. Den éischte Comité huet sech zesummegesat aus dem Julien Lefèvre vum *Cercle d'Escrime Esch* als President, dem Roger Codrons vum *Cercle Grand-Ducal* als Sekretär an dem Dr Eugène Kuborn vum *Fleuret-Club de Luxembourg*.

### Weider Entwécklung
Op engem Kongress, den 8. (oder den 28.?) Februar 1937, ass aus dem *Groupement des Escrimeurs* d*'Fédération luxembourgeoise d'escrime* entstanen.

## Bekannt Sportler am Fechten
* Paul Anen
* Léon Bück
* Ally Doerfel (*26.09.1949) (Lizenz N° 26091949001)
* Colette Flesch war 1960, 1964 1968 op den olympesche Spiller
* Emile Gretsch
* Fernand Leischen
* Jean Link, zweemol Junior-Weltmeeschter (*03.09.1938) (Lizenz N° 03091938000)
* Jean Scharlé
* Robert Schiel

## Affiliatiounen
* Comité olympique et sportif luxembourgeois (C.O.S.L.)
* European Fencing Confedeartion (E.F.C.)
* Fédération Internationale d'Escrime (F.I.E.)

## Veräiner (''Cercles'')
* Cercle d'Escrime CHEV-Diekirch
* Cercle d'Escrime Luxembourg
* Cercle Grand-Ducal d'Escrime Luxembourg
* Cercle d'Escrime SPORA Luxembourg
* Cercle Escrime Sud
* Cercle d'Escrime des Communautés Européennes

## Literatur zum Theema
* *Cent ans Cercle Grand-Ducal d'Escrime et de Gymnastique 1879-1979 – Tournoi d'escrime du centenaire*, Lëtzebuerg

## Kuckt och

## Um Spaweck
*Offiziell Websäit vun der ''Fédération Luxembourgeoise d'Escrime''
Fédération luxembourgeoise de boxe

D**'Fédération luxembourgeoise de boxe**, ofgekierzt **F.L.B.**, ass de lëtzebuergesche Boxverband. Den aktuelle President ass zanter dem Abrëll 2014 den Dominique Schmit. Hien huet de Pierre Back, den 10 Joer un der Spëtzt war, ofgeléist.

## Historique
### Grënnung
D'F.L.B. ass den 1. Oktober 1922 gegrënnt ginn. D'Grënnungsmembere waren de *Boxing Club Luxembourg*, de *Boxing Club Esch* an de *Boxing Club Differdange*.

## Affiliatiounen
* Comité olympique et sportif luxembourgeois (C.O.S.L.)
* European Amateur Boxing Association (A.E.B.A.)
* European Boxing Union (E.B.U.)
* Association Internationale de Boxe Amateur (A.I.B.A.)
* World Boxing Council (W.B.C.)

## Veräiner
* Boxing Club Rumelange
* Boxing Club Ro'de Le'w Differdange
* Boxing Club Dudelange
* Central Boxing Club Luxembourg
* Boxing Club Le Gant d'Or Luxembourg
## Fréier Veräiner
* Boxing Club Rodange (1936 gegrënnt, 2007 opgeléist)

## Literatur zum Theema
* Pierre Back, *La Boxe au Grand-Duché de Luxembourg*,1998, ISBN 2-9599939-0-X; *Imprimerie Mil Schlimé s.à.r.l*, Lëtzebuerg d'Buch ass vergraff.

## Um Spaweck
*Offiziell Websäit vun der ''Fédération luxembourgeoise de boxe''